Kamu bisa jelasin ke aku soal Pasar raya dalam bahasa melayu?

Pasar Raya () ialah sejenis kedai layan diri serbaneka yang menawarkan beraneka produk makanan dan keperluan rumah. Pasar raya lazimnya lebih besar dan banyak pilihannya berbanding kedai runcit dan lebih kecil berbanding pasar raya besar.

Pasar raya biasanya merangkumi bahagian daging, hasil tani, tenusu, dan makanan bakar bersama dengan ruangan rak yang dimaksudkan untuk barangan bertin dan berbungkus serta juga untuk pelbagai barangan bukan makanan seperti pembersih rumah, produk farmasi dan bekalan haiwan. Kebanyakan pasar raya juga menjual pelbagai keperluan rumah lain yang kerap diguna, seperti alkohol (di mana penggunaan dibenarkan), produk pembersihan rumah, ubat dan pakaian.

Pasar raya biasanya mengambil ruang lantai yang besar di satu aras dan didirikan berdekatan kawasan perumahan agar memudahkan para pengguna. Tarikan asasnya ialah adanya aneka pilihan yang banyak di bawah satu bumbung pada harga yang agak rendah. Kelebihan-kelebihan lain termasuk kemudahan letak kereta dan, biasanya, kemudahan waktu perniagaan sehingga malam. Pasar raya biasanya berbelanja besar untuk pengiklanan dalam akhbar atau media lain dan sering membentangkan paparan dalam gedung yang jelas untuk produk-produknya. Lazimnya, pasar raya juga sebahagian kedai rantaian yang memiliki atau mengawal pasar raya lain (kadang-kala di bawah francais) yang terletak di bandar yang sama atau berlainan; ini meningkatkan peluang mencapai ekonomi bidangan.

Pasar raya biasanya menawarkan produk, pada harga rendah agar mengurangkan margin. Produk-produk tertentu (biasanya makanan ruji seperti roti, susu dan gula) sering dijual sebagai loss leader, iaitu bermargin negatif. Untuk memastikan keuntungan, pasar raya cuba menutup margin rendah dengan jumlah hasil jualan keseluruhan yang tinggi, dan jualan barangan bermargin tinggi. Pelanggan biasanya membeli-belah dengan meletakkan barangan mereka ke dalam troli atau bakul lalu membayar untuk pembelian barangan di kaunter penyemakan. Kini, sebilangan besar rantaian pasar raya cuba mengurangkan lagi kos pekerja dengan beralih ke mesin penyemakan layan diri, di mana sekelompok mesin digunakan di bawah pemerhatian seorang pembantu.

Pasar raya perkhidmatan penuh lebih besar yang digabungkan dengan gedung serbaneka kadang-kala dikenali sebagai pasar raya besar. Perkhidmatan lain yang juga boleh ditawarkan oleh pasar raya termasuk bank, kedai kopi, asuhan bayi, pencucian foto, penyewaan video, farmasi dan/atau stesen minyak.

Antara pasar raya yang popular di Malaysia adalah Midvalley dan One Utama. Selain itu Jusco, Giant, Tesco, Carrefour, SABASUN HYPErRUNCIT (Harga Muroh Sokmo) juga terdapat banyak cawangannya di Malaysia.